open-index/open-wikipedia-markdown huggingface dataset:
Sinan Sakić

**Sinan Sakić** (serbisk: Синан Сакић), også kjent som **Siki** (født 13. oktober 1956 i Loznica i Serbia i det tidligere Jugoslavia, død 1. juni 2018 i Beograd,) var en populær serbisk folkemusiker og popsanger. Han begynte sin karriere i 1978 med singlene *Rastanak kraj reke* og *Sreli smo se mnogo kasno*. I 2006 hadde han lansert 27 album. Hans største hit er formodentlig *Hej otkad sam se rodio* eller *Umreću s osmehom*.

Han var rom.

Hans sønn, Medo Sakić, er også sanger.

## Referanser


## Eksterne lenker
* 
*Sinan Sakić på Last.fm
*Biografija
Kongressens protokoll

**Kongressens protokoll** (***Congressional Record***) er den offisielle nedtegnelsen av hendelser og ordskifter i USAs kongress som utgis fortløpende i løpet av kongressperioden. Innholdsoversikter utgis omtrent hver fjortende dag. Etter hver avsluttet kongressperiode blir alle de daglige utgavene samlet i ett bind som dermed utgjør den permanente utgaven for perioden.

Kongressens protokoll føres i fire deler: Representantenes Hus, Senatet, Utdypende anmerkninger ("*Extensions of Remarks*"), og, fra 1940-tallet, daglige sammendrag. Sistnevnte blir trykket på baksiden av hver daglige utgave og fungerer som en slags innholdsfortegnelse for denne. De utdypende anmerkningene inneholder taler eller deler av taler som av forskjellige årsaker ikke ble ytret for et fullsatt senat eller representantenes hus.

Ved høringer i komitéene blir vitner ofte bedt om å føre hele vitneutsagnet i protokollen, mens bare et mindre sammendrag blir framført muntlig i selve høringen. Disse bidragene kalles protokolltilførsler ("*Statements for the Record*").

## Se også
* *[[Hansard]]*, Det britiske parlamentets protokoll

## Referanser


## Eksterne lenker

* ''Congressional Record'' via GPO's Federal Digital System (FDsys) siden 1994
* Søk i ''Congressional Record'' siden 1995
* Overview of the ''Congressional Record'' and Its Predecessor Publications: En søkeveiledning
* Kongressens sesjoner nummerert med tilhørende debattreferater
* Finne ''Congressional Record'' som deponert i et bibiotek
* Sources for the ''Congressional Record'': Free and Commercial for folk med tilgang til biblioteker
* U.S. Congressional Documents and Debates, 1774-1875, inneholder Kongressens annaler, Debattregister, Kongressens globus, og *Kongressens protokoll*, administrert av Kongerssens bibliotek (*Library of Congress*)
Uno-X Development Weekend

**Uno-X Development Weekend** var et sykkelarrangement som fra høsten 2018 arrangeres av Lillehammer CK og Ottestad IL over tre dager i Innlandet. Det består av **Hafjell Grand Prix** som er et individuelt temporitt og landeveisrittene **Lillehammer Grand Prix** og **Gylne Gutuer**, der sistnevnte blant annet går på grusveier («gutuer») i Stange. Alle tre rittene er av Det internasjonale sykkelforbundet (UCI) klassifisert som 1.2.

Det ble lagt ned i 2024.

## Utgaver

## Historie
Ottestad IL Sykkel arrangerte Gylne Gutuer for første gang i 2011 som et klubbritt. Det var inspirert av det toscanske Strade Bianche, og har siden 2015 vært en del av Norgescupen i landeveissykling. Høsten 2017 ønsket Jens Haugland, kommersiell leder i Uno-X Hydrogen Development Team, å videreføre idéen rundt Gylne Gutuer sammen med et temporitt og et annet vanlig endagsritt for å også kunne tilby internasjonale ritt på høsten for norske utøvere uten proffkontrakt. Et par måneder etter den opprinnelige fristen ble søknaden om UCI-status levert, med støtte fra Norges Cykleforbund, og i slutten av februar 2018 ble rittene tildelt status som UCI-ritt allerede fra samme år. Første utgave arrangeres i månedsskiftet august–september 2018.

## Rittene
### Hafjell Grand Prix
Hafjell Grand Prix er et individuelt temporitt, det eneste i sitt slag i Norge med internasjonal status. Tanken bak rittet er å få norske utøvere til å satse mer på temposykling.

### Lillehammer Grand Prix
Lillehammer Grand Prix er et fellesstartritt som går i en rundløype med mange bakker.

### Gylne Gutuer
UCI-rittet Gylne Gutuer er i likhet med det opprinnelige Norgescuprittet Gylne Gutuer et ritt med start- og målgang i Stange, men har en litt annen trasé på drøyt 16 mil. Hoveddelen av rittet går på vanlig asfaltert vei, men på flere seksjoner langs løypa går rittet på mindre grusveier for å gi rytterne et litt tøffere underlag enn vanlig. Disse grusveiene blir lokalt omtalt som «gutuer», derav navnet på rittet. Norgescuputgaven av Gylne Gutuer arrangeres fortsatt, men på en annen tid enn UCI-rittet.

## Referanser




## Eksterne lenker
*
Jennie, Jennie

**«Jennie, Jennie»** er en svensk popsang fra 1975, skrevet og fremført av Lasse Berghagen. Sangen vant svenske Melodifestivalen 1975 og representerte Sverige i Eurovision Song Contest 1975, der den ble nummer 8 av 19 deltakere. Sangen toppet Svensktoppen og nådde en syvendeplass på norske VG-lista.

## Eurovision Song Contest
Den svenskspråklige versjonen av sangen vant Melodifestivalen 1975, som ble arrangert i Göteborg 15. februar 1975. «Jennie, Jennie» ble dermed det svenske bidraget til den internasjonale finalen som dette året ble arrangert i  Stockholm lørdag 22. mars 1975. 

Foran den internasjonale finalen fikk låten engelsk tekst, med samme tittel. I årene 1973–1976 kunne nemlig deltakerne synge på det språket de ville, og Sverige deltok med den engelske versjonen. I finalen deltok rekordmange 19 land, og Sverige var det 18. og nest siste bidraget ut på scenen. I avstemningen fikk sangen 72 poeng og en åttendeplass. De høyeste poengene kom fra Norge og Tyrkia som ga åtte poeng.

Oppkjøringen frem mot Eurovision Song Contest var preget av dramatikk. Blant annet ville det svenske Teaterförbundet nekte Lasse Berghagen å opptre i finalen, siden sendingen også skulle overføres til Chile. Bakgrunnen var Augusto Pinochets militærkupp i Chile to år tidligere, og forbundet ville vise sin sympati med sine chilenske kollegaer. Teaterforbundet kunne nekte Berghagen å opptre, siden programmet også ble sendt utenfor Det europeiske kringkastingsområdet. Til slutt bøyde Sveriges Radio av, og programmet ble ikke kringkastet til Chile. På finaledagen fikk også Berghagen politieskorte på grunn av drapstrusler.

## Listeplasseringer
Sangen lå på Svensktoppen i seks uker, fra 2. mars til 6. april 1975, der den gikk rett inn på førsteplass. Sangen nådde også norske VG-lista.

Christer Sandelin fremførte i 2010 en versjon av låten i *[[Så mycket bättre]]*, den svenske utgaven av *[[Hver gang vi møtes]]*.

## Referanser
Gediminas Mažeika

**Gediminas Mažeika** (født 24. mars 1978 i Kaunas) er en litauisk fotballdommer som til daglig dømmer i landets øverste divisjon A Lyga. I tillegg har han dømt flere internasjonale kamper på aldersbestemt nivå både i regi av FIFA og UEFA.

Mažeika begynte sin profesjonelle dommerkarriere i 1999 på andre nivå i Litauen (I Lyga) og fikk sin debut på øverste nivå i den påfølgende sesongen. Hans første europacupkamp kom den 21. juni 2008, da han dømte første runde av UEFA Intertoto Cup 2008/09 mellom FC Etzella Ettelbruck og Lokomotivi Tbilisi (0–0). Mažeika har siden dømt flere kamper i UEFA Europa League og UEFA Champions League både i kvalifiseringer, gruppespill og sluttspill.

Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for EM U-19 og U-21. Mažeika debuterte internasjonalt som hoveddommer på øverste nivå den 10. juni 2009, da han dømte vennskapskampen mellom  og  (2–2). Han har siden dømt under flere kvalifiseringer til både europamesterskap og verdensmesterskap.

## Referanser


## Eksterne lenker
* 
* Dommerprofil hos Worldreferee.com 
* Dommerprofil hos Soccerway.com
* Dommerprofil hos Transfermarkt.com
Skoklefallsdagen

**Skoklefallsdagen** er en merkedag på Østlandet, som markerte dagen da våronna var ferdig. I innlandsbygdene var datoen 3. juni, men i kystbygdene ble skoklefallsdagen lagt til en dag i slutten av april eller i begynnelsen av mai.
Ádam Farkas

**Ádam Farkas** (født 1982) er en ungarsk fotballdommer som til daglig dømmer i landets øverste divisjon Nemzeti Bajnokság I. Han har i tillegg dømt flere internasjonale kamper på aldersbestemt nivå både i regi av FIFA og UEFA.

Farkas begynte sin profesjonelle dommerkarriere i 2003 og fikk sine første kamper på andre nivå i 2007. Han fikk sin debut på øverste nivå i 2008/2009-sesongen i kampen mellom MTK Budapest FC og Kaposvári Rákóczi FC (2–1). Hans første europacupkamp kom den 16. juli 2015, da han dømte andre kvalifiseringskamp til Europaligaen mellom KR Reykjavík og Rosenborg BK (0–1). Farkas har siden dømt flere kvalifiseringskamper i Europaligaen gjennom flere sesonger.

Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for EM U-19 og U-21. Farkas debuterte internasjonalt som hoveddommer på øverste nivå den 14. november 2017, da han dømte vennskapskampen mellom  og  (1–0).

## Referanser


## Eksterne lenker
* Dommerprofil hos Worldreferee.com
* Dommerprofil hos Soccerway.com
* Dommerprofil hos Transfermarkt.com
Marco Cecchinato

**Marco Cecchinato** (født 30. september 1992 i Palermo) er en italiensk tennisspiller.

Hans beste resultat i Grand Slam-sammenheng er en semifinale i French Open i 2018. Han har vunnet tre titler på ATP-touren.

## Referanser


## Eksterne lenker
*
Elbasan Arena

**Elbasan Arena**, tidligere kjent som **Ruzhdi Bizhuta**, er et flerbruksanlegg i Elbasan i Albania. Den fungerer som hjemmebane for fotballklubben KS Elbasani, som spiller i landets nest øverste divisjon, og for Albanias herrelandslag i fotball siden 2014. Elbasan Arena er ikke blant landets største stadionanlegg når det gjelder tilskuerantall, men er et av få som per 2018 som tilfredsstiller krav fra UEFA når det gjelder tilretteleggelse av internasjonale fotballkamper.

Elbasan Arena ble åpnet i 1967 under navnet *Ruzhdi Bizhuta stadion* oppkalt etter en av de mest kjente spillerne fra den lokale klubben KS Elbasani. I 2014 ble stadionanlegget oppgradert for å kunne arrangere internasjonale kamper etter at Qemal Stafa stadion mistet sin godkjenning og følgelig ble revet i 2016. Av oppgraderinger som ble gjennomført var blant annet nytt banedekke, ny flombelysning, nye tribuneseter og nye garderober. Elbasan Arena fikk sin første internasjonale kamp den 8. oktober 2014 med EM-kvalifiseringskampen i gruppe I mellom Albania og  (1–1).

## Referanser


## Eksterne lenker
* 
* Elbasan Arena hos Footballtripper.com
* Elbasan Arena hos Soccerway.com
Glenter

**Glenter** er en ikke-systematisk gruppe med rovfugler som hører hjemme i haukefamilien (Accipitridae). På norsk benevnes glentene med navneendelsen *-glente*. Artene minner om våker og ørner, men de har gjerne et mindre og svakere nebb og kortere og mindre kraftfulle nedre ekstremiteter, der tærne heller ikke er utrustet med like store og kraftige klør som våker og ørner har. Glentene utmerker seg imidlertid som svært dyktige flygere, med relativt lange vinger i forhold til kroppen. De fleste ernærer seg dessuten primært av åtsler, selv om de også både jakter og eter mye annet (for eksempel små pattedyr som smågnagere). Glenter er også kjent for røve byttet fra andre arter ved såkalt kleptoparasittisme, som oftest i flukt.

Glentene tilhører mange ulike grupperinger innenfor haukefamilien, og de trenger ikke nødvendigvis å være spesielt nært beslektet med hverandre. Elanineglenter (Elaninae) sorterer for eksempel i sin egen underfamilie. Noen inngår blant vepsevåker og nære allierte (Perninae), og flaggermusglente (*Macheiramphus alcinus*) inngår som eneste glente i gruppen med store harpyørner (Harpiinae). De fleste glentene inngår imidlertid i underfamilien glenter, havørner og våker (Buteoninae).

Minst tre arter opptrer i Europa; glente (*Milvus milvus*), svartglente (*M. migrans*) og svartvingeglente (*Elanus caeruleus*). Det er noen få hekkefunn av glente i Østfold de siste årene. Mest vanlig er glente på Sørlandet og rundt Oslofjorden. Svartglente er observert i Norge flere ganger. Den hekker meget fåtallig i Sør-Sverige. Svartvingeglente hekker kun lengst sørvest i Europa, på Den iberiske halvøy og i Frankrike, selv om den er observert i mange flere sørlige europeiske land.

## Eksterne lenker
*
Jürgen Zopp

**Jürgen Zopp** (født 29. mars 1988) er en estisk tennisspiller.

Hans beste resultat i Grand Slam-sammenheng er 3. runde i French Open i 2018.

## Referanser


## Eksterne lenker
*
Rasmusdagen

**Rasmusdagen** (3. juni) er til minne om biskop Erasmus som i henhold til kristen tradisjon led martyrdøden i år 303, han ble drept av keiser Diokletians under hans kristenforfølgelser.

## Referanser
Nordisk mesterskap i friidrett innendørs 2018

**Nordisk mesterskap i friidrett innendørs 2018** (Nordenkampen 2018) ble arrangert i Uppsala i Sverige 11. februar 2018. Arrangør var Upsala IF. 

## Resultater
### Menn
#### 60 m



#### 200 m



#### 400 m



#### 800 m



#### 1500 m



#### 3000 m



#### 60 m hekk



#### Høydehopp



#### Stavsprang



#### Lengdehopp



#### Tresteg



#### Kulestøt



### Kvinner
#### 60 m



#### 200 m



#### 400 m



#### 800 m



#### 1500 m



#### 3000 m



#### 60 m hekk



#### Høydehopp



#### Stavsprang



#### Lengdehopp



#### Tresteg



#### Kulestøt



### Lagkonkurranse
#### Menn



#### Kvinner



## Kilder
*  Resultater

## Eksterne lenker
*  Nordenkampen
Geolibertarianisme

**Geolibertarianisme** er en politisk og økonomisk ideologi som kombinerer libertarianisme med Georgisme. Den er oftest forbundet med venstre-libertarianisme eller det radikale sentrum.

Geolibertarianere hevder at geografisk rom og urørte naturressurser—inkludert alt som faller innunder den økonomiske definisjonen på land—er rivaliserende goder og derfor må være eid av alle i fellesskap (eller -i noen definsjoner- eid av ingen) som en menneskerett. Slike goder kan derfor aldri være privat eiendom i ordets rette forstand, altså at den private eieren har enerett på den økonomiske avkastningen.

Derfor må besittere av landeiendommer og andre naturressurser betale en eiendomsskatt til fellesskapet som kompensasjon for den lovlige og eksklusive bruksretten, og i henhold til grunnrenten som settes av det frie markedet. Ideelt sett burde slik eiendomsskatt kun bli krevd inn når besitterens inntekter fra grunnrenten overstiger besitterens andel av fellesskapets samlede grunnrente -altså inntektene fra alle naturressurser i samfunnet. Eiendomsskatten er altså ingen leie -fordi verken samfunnet eller staten har eiendomsrett til naturressursen- men en erstatningssum betalt til hvert enkelt av de andre individene fordi disse (lovlig) utelukkes fra naturressursen. Noen geolibertarianere går også inn for Pigouskatt på forurensing og forskjellige skatter på utvinning av ikke-fornybare naturressurser (olje, mineraler osv.) eller andre aktiviteter som forringer eiendommens verdi.

Geolibertarianere støtter det grunnleggende høyre-libertarianske synet at hvert individ har en naturlig og eksklusiv privat eiendomsrett til resultatet av sin egen arbeidsinnsats, i motsetning til at dette skal tilfalle samfunnet eller staten. Dermed kan heller ikke arbeidsinnsatsen og dens resultater skattlegges. I tillegg forfekter de "fulle borgerfriheter, hvor ingen forbrytelse kan forekomme uten et offer."

Dagens geolibertarianerne bygger mye på den georgistiske "*Single Tax*"-bevegelsen rundt forrige århundreskifte, men de grunnleggende ideene er eldre enn Henry George, og uttrykkes i forskjellige former verkene til John Locke, de engelske Diggers, de franske Fysiokratene (spesielt François Quesnay og Anne Robert Jacques Turgot), Adam Smith, David Ricardo, Jean-Baptiste Say, Frédéric Bastiat, Thomas Jefferson, Thomas Paine, John Stuart Mill, Herbert Spencer, og Thomas Spence. Fremstående geolibertarianere etter Henry George har blant andre vært Albert Jay Nock, Frank Chodorov, og (på teleologisk grunnlag) Milton Friedman. Andre libertarianere som har uttrykt støtte til georgistisk eiendomsskatt som en reform i riktig retning er John Hospers og grunnleggeren av USAs Libertarianske Parti David Nolan.

## Referanser


## Eksterne lenker
* A Landlord is a Government – The Libertarian Basis for Land Rights
* ''Geo-Rent: A Plea to public economists''  by Fred E. Foldvary
* Between State and Anarchy: A Model of Governance  by Fred E. Foldvary
* Really Natural Rights
* Geoism in American Quaker John Woolman's "Plea for the Poor"
* Murray Rothbard and Henry George – a critical review of Georgism/Geolibertarianism from an Austrian School perspective.
Anette Riise-Hanssen

**Anette Riise-Hanssen** (født 25. juli 1966) er en norsk fantasyforfatter, bosatt på Jar i Akershus.

## Bibliografi
* *Runesteinen*, fantasy, Bazar (2005)
* *Drageferden*, fantasy, Bazar (2006)
* *Frostriket*, fantasy, Bazar (2011)

## Kilder
*Presentasjon av Anette Riise-Hanssen i Forfatterkatalogen på Forfattersentrums nettsider
Dušan Lajović

**Dušan Lajović** (født 30. juni 1990 i Beograd) er en serbisk tennisspiller.

Hans beste resultat i Grand Slam-sammenheng er to 4. runder; én i French Open 2014 og én i Australian Open i 2021. Han har i tillegg representert Serbia i Davis Cup hvor han var med laget til en finale i 2013. 

Han har vunnet to titler på ATP-touren.

## Referanser


## Eksterne lenker
*
Bike Index

**Bike Index** er en ideell organisasjon som driver et nettbasert sykkelregister hvor hvem som helst kan registrere sykkelen sin gratis. I motsetning til de fleste andre sykkelregistre er Bike Index-databasen åpent tilgjengelig slik at alle kan bruke den til å finne og returnere stjålne sykler. Siden registret er åpent kan stjålne sykler også oppdages i forskjellige byer eller til og med forskjellige land, noe som ellers ville vært vanskelig med flere ulike registre med begrenset tilgang. Bike Index har partner-organisasjoner i USA, Canada, Kina, India, Mosambik, New Zealand og Storbritannia, og hevder å være det største sykkelregisteret i USA og det mest brukte i hele verden.

## Referanser
Charlotte Kirkebø Riise

**Charlotte Kirkebø Riise** (født 1987) er en norsk lærer, forfatter og lyriker.

Riise gikk på Fagerlia videregående skole i Ålesund fra 2003 til 2007, på musikklinjen. Deretter gikk hun på Skrivekunstakademiet i Hordaland fra 2009 til 2010. Hun tok en bachelorgrad i engelsk ved Universitetet i Bergen  i 2013.

Riise arbeider (per 2017) som lærer på Skarbøvik ungdomsskole.

## Bibliografi
* *Eg treng tid til å sakna deg*, lyrikk, Gyldendal (2012)
* *Der vi gøymer løyndommar*, lyrikk, Gyldendal (2014)
* *Vi ville tru,* lyrikk, Gyldendal (2025)

## Kilder
*Presentasjon av Charlotte Kirkebø Riise i Forfatterkatalogen på Forfattersentrums nettsider
*Presentasjon av Charlotte Kirkebø Riise på Gyldendals nettsider

## Eksterne lenker
* «Charlotte Riise» på allkunne.no
Søråstunnelen

**Søråstunnelen** er en 2500 meter (lengste løp) lang tunnel på  i Bergen. Byggestart var våren 2015, og tunnelen ble åpnet 31. oktober 2022. 

Tunnelen har to løp med til sammen fire kjørefelt. Sørgående løp, 1000 meter, starter midtveis inne i Råtunnelen med utslag ved Luren, hvor den møter Flyplassvegen. Nordgående løp var planlagt med fletting med Råtunnelen inne i fjellet, men ble endret til separat løp til Fritz C. Riebers vei. Søråstunnelen er en av fire tunneler på prosjektet Svegatjørn–Rådal.

Tunnelen hadde gjennomslag 5. mars 2018 og ble åpnet 31. oktober 2022.

Fra tunnelen åpnet i 2022 har trafikken gjennom tunnelen økt, og i juni 2023 passerte det i gjennomsnitt 12 868 kjøretøy gjennom tunnelen per døgn.

## Se også
*Råtunnelen
*Liste over veitunneler i Norge
*Veitunneler i Norge

## Referanser


## Eksterne lenker
* NVDB [veikart](https://vegkart.atlas.vegvesen.no/#kartlag:geodata/@-33740,6723756,12/hva:~(~(id~67)~(id~581))/valgt:920231046:67)
Jakov Protasanov

**Jakov Aleksandrovitsj Protasanov** (; 1881–1945) var en russisk filmregissør og dreiebokforfatter som var en av grunnleggerne av filmindustrien i Russland.

## Filmografi (utvalg)
### Som regissør
* 1909 – *[[Bakhtjisarajskij fontan]]*
* 1912 – *[[Ukhod velikogo startsa]]*
* 1916 – *[[Spardame (1916)|Spardame]]*
* 1917 – *[[Satana likujusjtsjij]]*
* 1917 – *[[Fader Sergius (stumfilm)|Fader Sergius]]*
* 1919 – *To nadezjda, to revnost slepaja*
* 1922 – *[[Dødens mening]]*
* 1924 – *[[Aelita]]*
* 1925 – *[[Zakrojsjtsjik iz Torzjka]]*
* 1925 – *Ego prizyv 23 janvarja*
* 1926 – *[[Protsess o trjokh millionakh]]*
* 1927 – *[[Nr. 41]]*
* 1927 – *[[Tsjelovek iz restorana]]*
* 1928 – *[[Belyj orjol]]*
* 1928 – *[[Don Dijego i Pelageja]]*
* 1929 – *[[Tjiny i ljudi]]*
* 1930 – *[[Prazdnik Svjatogo Jorgena]]*
* 1931 – *[[Tommy (stumfilm)|Tommy]]*
* 1934 – *[[Marionetki]]*
* 1936 – *[[Bespridannitsa]]*
* 1941 – *[[Salavat Julajev (film fra 1941)|Salavat Julajev]]*
* 1943 – *[[Nasreddin v Bukhare]]*

## Referanser


## Eksterne lenker
*
Grigorij Kozintsev

**Grigorij Mikhajlovitsj Kozintsev** (1905–1976) var en russisk film- og teaterregissør.

Kozintsev regisserte blant annet *[[Hamlet (sovjetisk film)|Hamlet]]* fra 1964. Den ble tildelt Sølvløven (Juryens store pris) ved Filmfestivalen i Venezia samme år, delt med *[[Matteusevangeliet (film)|Matteusevangeliet]]* av Pier Paolo Pasolini.

## Filmografi (utvalg)
* 1923 – *[[Pokhozjdenija Oktjabriny]]* (Похождения Октябрины)
* 1925 – *[[Misjki protiv Judenitsja]]* (Мишки против Юденича)
* 1926 – *[[Tsjortovo koleso]]* (Чёртово колесо)
* 1926 – *[[Sjinel (stumfilm)|Sjinel]]* (Шинель)
* 1927 – *[[Bratisjka]]* (Братишка)
* 1927 – *[[Sojuz Velikogo dela]]* (Союз Великого дела)
* 1929 – *[[Det nye Babylon]]* (Novyj Vavilon)
* 1931 – *[[Odna (film fra 1931)|Odna]]* (Одна)
* 1935 – *[[Maksims ungdom]]* (Junost Maksima)
* 1937 – *[[Maksims hjemkomst]]* (Vozvrasjtsjenije Maksima)
* 1939 – *[[Nye horisonter (1939)|Nye horisonter]]* (Vyborgskaja storona)
* 1943 – *[[Junyj Frits]]* (Юный Фриц)
* 1945 – *[[Småkårsfolk]]* (Простые люди)
* 1947 – *[[Pirogov]]* (Пирогов)
* 1951 – *[[Belinskij (film)|Belinskij]]* (Белинский)
* 1957 – *[[Don Quixote (film fra 1957)|Don Quixote]]* (Don Kikhot)
* 1964 – *[[Hamlet (sovjetisk film)|Hamlet]]* (Gamlet)
* 1970 – *[[Kong Lear (sovjetisk film)|Kong Lear]]* (Король Лир)

## Fotnoter

## Referanser


## Eksterne lenker
* 
*
Det nye Babylon

***Det nye Babylon*** (originaltittel: russisk: *Новый Вавилон*, *Novyy Vavilon*) er et sovjetisk historisk stumfilmdrama fra 1929, skrevet og regissert av Grigorij Kozintsev og Leonid Trauberg. Dmitrij Sjostakovitsj skrev filmmusikken, hans første komposisjon for en spillefilm.

I aftenpostens annonse for visningen på Cirkus Verdensteater ble filmens handling oppsummert som *"En episode fra den fransk-tyske krig 1817."* Kun voksne hadde adgang.

## Handling
Etter den katastrofale Den fransk-tyske krig i 1870 omringet de seirende Den prøyssiske armé hele Paris, som dermed ble avskåret fra resten av nasjonen. I begynnelsen av den industrielle revolusjonen ble Pariskommunen opprettet i løpet av våren 1871, for å stå imot de velstående og mektige maktene i landet. Men de blir snart voldelig undertrykt av militæret. I mellomtiden blir Louise ansatt som selger ved en butikk i Paris som heter "The New Babylon" og hun er involvert med Pariskommunen.

Jean er en ung mann fra landsbygda uten noen politisk tilhørighet, som må kjempe som soldat i militæret som blir kontrollert av den franske regjeringen. Louise og Jean er forelsket i hverandre, selv om de befinner seg på motsatte sider av denne konflikten. Men den voksende kjærligheten deres har ingen plass i en tid med så stor politisk uro. Mot slutten av historien blir Jean beordret til å grave en grav for Louise, som ble dømt til døden i en rettssak.

## Skuespillere
* David Gutman som eier av butikken The New Babylon
* Yelena Kuzmina som Louise Poirier
* Andrei Kostrichkin som en butikk-assistent
* Sofiya Magarill som en skuespillerinne
* Arnold Arnold som medlem av kommunens sentralkomite
* Sergej Gerasimov som Lutro, en journalist
* Jevgeni Chervyakov som en offiser i den franske Nasjonalgarden
* Pjotr Sobolevsky som Jean, en soldat
* Yanina Zheymo som Therese, en syerske
* Oleg Zhakov som en soldat i Nasjonalgarden
* Vsevolod Pudovkin som en politi-overbetjent
* Lyudmila Semyonova som en danserinne

## Referanser


## Eksterne lenker
*
Henry George-teoremet

**Henry George-teoremet**, oppkalt etter Henry George, som var økonom og aktivist i USA på slutten av 1800-tallet, slår fast at offentlige investeringer i kollektive goder i visse tilfeller vil øke den samlede verdien på eiendommer slik at den samlede økningen i grunnrente er høyere enn de offentlige investeringene.

Dette generelle forholdet, som først ble påpekt av de franske fysiokratene på 1700-tallet, ligger i bunnen av argumentasjonen for skatt på grunnrente som et middel for å dekke inn offentlige investeringer som i seg selv øker verdien på landeiendommer. Henry George sørget gjennom sine populære skrifter (særlig hans hovedverk *[[Progress and Poverty]]*) for at denne ideen ble utbredt, noe som førte til framveksten av 'single tax'-bevegelsen.

Joseph Stiglitz viste i 1977 at investeringer i kollektive goder -under visse forutsetninger- vil øke samlede inntekter fra landeiendom med minst like mye som investeringene. Denne beskrivelsen ble kalt "Henry George-teoremet" fordi den omtaler en situasjon hvor Henry Georges foreslåtte "single tax" ikke bare er effektiv, men også er den eneste skatten som trengs for å dekke offentlige utgifter. Henry George var viden kjent i sin samtid for sin kampanje for å erstatte alle eksisterende skatter med en eneste skatt på land (og andre naturressurser), og han argumenterte med at landets verdi stadig ville øke dersom beliggenheten ble foredlet gjennom omkringliggende offentlige investeringer. Dermed var landets grunnrente den mest logiske kilden til inntekt for det offentlige.

Selv om forutsetningene i Stiglitz' artikkel ikke gjenfinnes i sin helhet i virkeligheten, er det uansett så mange elementer som uten tvil kan overføres fra teori til praksis at det er bred enighet om at svært mye av offentlige investering gjenspeiles i økt verdi på landeiendommer i nærheten.

Senere studier har lempet på forutsetningene og funnet at teoremet stemmer i mer generell forstand. Det finnes studier som hevder at selv dagens tomtepriser som antakelig er presset ned av skatt på arbeid og profitt likvel er høye nok til å tåle en grunnrenteskatt som vil kunne erstatte mye av dagens skattetrykk.

Teoremet har også vært forsøkt brukt til å forutsi optimale befolkningsstørrelser for byer.

## Se også
* Geolibertarianisme
* Georgisme
* Eiendomsskatt
* Kollektive goder
* Value capture

## Referanser


## Eksterne lenker
* 
*  
* 
* Mattauch, Linus; Siegmeier, Jan; Edenhofer, Ottmar; Creutzig, Felix. (2013). Financing Public Capital through Land Rent Taxation: A Macroeconomic Henry George Theorem. CESifo Working Paper, No. 4280.
* Löhr, Dirk. (2016). Provision of Infrastructure: Self-financing as Sustainable Funding. https://web.archive.org/web/20161111061253/https://doc-research.org/de/report2/provision-infrastructure-self-financing-sustainable-funding-2/. DOC Research Institute, Expert Comment.
British Forces Germany

**British Forces Germany** (**BFG**) er samlebetegnelsen på mannskapene fra Royal Navy, British Army og Royal Air Force, sivile tjenestemenn og familiemedlemmer som er stasjonert i Tyskland. De britiske styrkene i Tyskland ble etablert i kjølvannet av annen verdenskrig, med de største elementene navngitt som British Army of the Rhine (BAOR) og RAF Germany (RAFG).

BAOR er stadig den største samlingen av britiske styrker fast stasjonert utenfor Storbritannia. Med slutten på den kalde krigen og forsvarsreformen tidlig på 1990-tallet, er BFG blitt betydelig redusert. Siden 1990-tallet har den britiske tilstedeværelsen vært konsentrert rundt 1st Armoured Division med støtteelementer. Med restruktureringen under Army 2020-programmet og flyttingen av avdelinger, inngår de fleste av de gjenværende britiske mannskapene i Tyskland i 20th Armoured Infantry Brigade.

I henhold til forsvarsstudien i 2010 vil den faste deployeringen avsluttes innen 2020. Per 2015 var det fortsatt  mannskaper i Tyskland.

## Referanser


## Eksterne lenker
*
Mekanisert infanteri

**Mekanisert infanteri** er infanteri utrustet med pansrede personellkjøretøyer. Det skiller seg fra motorisert infanteri som bruker upansrede kjøretøyer, for eksempel lastebiler, jeeper og busser. De pansrede personellkjøretøyene kan ha maskinkanon, maskingevær og granatkastere. 

Til forskjell fra stridsvognavdelinger, hvor alle soldater sitter i kjøretøyet, består hoveddelen av det mekaniserte infanteriet  av infanterister som er utrustet for strid til fots.

De fleste militære avdelinger har en blanding av pansrede og upansrede kjøretøyer, og på norsk blir betegnelsen motorisert infanteri i blant brukt også om avdelinger som har pansret personellkjøretøy som hovedvåpen.
På russisk blir betegnelsen "motostrelkoviye vojska" brukt, noe som betyr "motorskytestyrker". På svensk bruker de betegnelsen "motorskytte", på tysk  "motorisierte schützen" og på engelsk "motor rifle" om avdelinger som trolig burde kalles "mekaniserte" etter definisjonen.
Motorisert infanteri

**Motorisert infanteri** er infanteri som flytter seg med kjøretøyer. I motsetning til mekanisert infanteri er kjøretøyene upansret, og har ikke beskyttelse mot kuler fra småkalibervåpen eller splinter fra artillerigranater.

Betegnelsen motorisert infanteri blir imidlertid også brukt om avdelinger med pansrede personellkjøretøyer fordi det er upraktisk å skifte betegnelse bare fordi avdelingen får nytt materiell. 

På russisk blir betegnelsen *motostrelkoviye vojska* brukt, noe som betyr «motorskytestyrker». På svensk bruker de betegnelsen *motorskytte*, på tysk *motorisierte schützen* og på engelsk *motor rifle* på avdelinger som trolig burde kalles «mekaniserte» etter definisjonen.

## Referanser
Tom Rasmussen

**Tom Rasmussen** (født 2. oktober 1963) er en norsk forfatter, bosatt i Bergen.

## Bibliografi
* *KleenDeal*, roman, Baskerville (2008)
* *Konserten*, roman, Baskerville (2009)
* *Kaboom eller Kvinnen fra gartneriet*, roman, Baskerville (2010)
* *Landsmoderen, eller Gjenreisingen av Arbeiderpartiet ved kunstig inseminasjon*, roman, Kapabel Forlag (2014)
* *Ikke avbryt meg er du snill*, Kapabel Forlag (2015)

## Kilder
*Presentasjon av Tom Rasmussen i Forfatterkatalogen på Forfattersentrums nettsider
Adult Swim

**Adult Swim** er en amerikansk TV-kanal som deler plass med barnekanalen Cartoon Network fra klokken 22 på kvelden til klokken 06 på morgenen, da kanalens yngre publikum ligger og sover. Til forskjell fra Cartoon Network retter Adult Swim seg mot et voksent publikum fra 18 år og oppover. Kanalen viser animerte serier, originalproduksjoner, repriser og japansk anime.

Adult Swim startet som en programblokk på Cartoon Network den 2. september 2001. Den sendtes på søndagskvelder med repriser på torsdag. I mars 2005 kunngjorde Turner Broadcasting at Adult Swim skulle behandles som en egen kanal for seertallenes skyld.

## Referanser
DS «Woolgar»

**DS «Woolgar»** var et norsk skip tilhørende Hans Borges rederi i Tønsberg. Skipet ble rekvirert til Nortraship under 2. verdenskrig og ble senket av japanske fly sør for Java i 1942. Den påfølgende livbåtseilasen -88 døgn- var krigens lengste, og den lengste noensinne etter et forlist norsk skip

Woolgar var et dampskip som ble sjøsatt i Sunderland i 1914 og gikk i Kinafarten, altså mellom havner hovedsakelig i Sørøst-Asia, og hadde følgelig delvis kinesisk mannskap. Skipet gikk i februar 1942 med blant annet kull og ammunisjon fra Ceylon til Nederlandsk Ostindia, hvor Japan allerede hadde invadert. Av 48 mann ombord var 38 kinesere, alle underordnet mannskap. Den 7. mars 1942 ble skipet observert av et japansk speiderfly og noen timer senere skutt i senk av flere japanske fly. Overlevende mannskap fordelte seg etterhvert på 3 båter:

* Kaptein Marcus Iversen alene: Nådde Sumatra etter 18 døgn, og ble etterhvert satt i japansk fangenskap til krigens slutt. Han visste derfor ingenting om skjebnen til de to andre båtene, bortsett fra at de var på sjøen med en del folk ombord.
* 17 kinesiske mannskap. Disse ønsket å forsøke en annen kurs og forsvant sporløst.
* 5 nordmenn (offiserer), 1 brite (skytter), 1 ester (maskinist, død under ferden) og 17 kinesere (mannskap, døde under ferden). Med kurs først for Ceylon deretter Australia og atter Ceylon (kursendringer på grunn av vedvarende vindretning) endte de til slutt opp på de japanskokkuperte Andamanøyene hvor de satt i fangenskap til krigens slutt, og en av nordmennene døde.

Fordi myndighetene lenge trodde at kapteinen var omkommet ble sjøforklaring holdt flere ganger uavhengig av hverandre, og til dels motstridende opplysninger kom frem. I ettertid har de overlevende vært sparsomme med oppklaringer, muligens på grunn av det traumatiske i den høye dødeligheten i livbåtene.

## Referanser
Lyngbøtunnelen

**Lyngbøtunnelen** er en 40 meter lang tunnel på Lyderhornsveien  i Bergen mellom Gravdalsvannet, Lyngbøvatnet og Liavatnet (Bergen).

## Eksterne lenker
* [Veikart Statens vegvesen](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/hvor:(vegreferanse:(~'F))/@-35367,6733083,14/vegobjekt:82278308:58b02c:67)
Vår flygende korrespondent

***Vår flygende korrespondent*** (originaltittel: *Arise, My Love*) er en amerikansk romantisk komedie fra 1940 regissert av Mitchell Leisen og med Claudette Colbert og Ray Milland i hovedrollene. 

## Handling
En amerikansk pilot Tom Martin (spilt av Ray Milland) som reiste til Spania for å slåss under den spanske borgerkrigen. Sommeren 1939 sitter han i fengsel, og venter på henrettelse. Men han blir uventet løslatt samme morgen som han egentlig skulle blitt skutt. Hans løslatelse ble arrangert av reporter Augusta "Gusto" Nash (spilt av Claudette Colbert) som later som hun var hans kone. Når sjefen for fengselet får vite om bedraget, må paret løpe for livet for å komme seg unna.

Tom havner etter hvert i Paris, og forsøker uten suksess å beile etter Gusto. Når hun blir sendt til Berlin som korrespondent, følger Tom etterhenne. Men begge to havner igjen på flukt når Adolf Hitler invaderer Polen. De får skyss med skipet SS «Athenia» som blir torpedert av en tysk ubåt. Etter deres redning verver Tom seg til det britiske RAF, men Gusto blir værende i Frankrike som krigskorrespondent. Om høsten i Paris blir Tom gjenforent med Gusto, og de bestemmer seg for å reise hjem for å overbevise amerikanerne om at en reell fare venter dem.

## Skuespillere
* Claudette Colbert som Augusta (Gusto) Nash
* Ray Milland som Tom Martin
* Dennis O'Keefe som Joe "Shep" Shepard
* Walter Abel som Mr. Phillips
* Dick Purcell som Pinky O'Connor
* George Zucco som fengselsansatt.
* Frank Puglia som en prest ved navn Jacinto
* Esther Dale som en sekretær.
* Paul Leyssac som Bresson
* Ann Codee som Mme. Bresson
* Stanley Logan som oberst Tubbs Brown.
* Lionel Pape som Lord Kettlebrook.
* Aubrey Mather som Achille.
* Cliff Nazarro som Botzelberg.

## Referanser


## Eksterne lenker
*
Råtunnelen

**Råtunnelen** er en 2200 meter lang tunnel på Europavei 39 i Bergen. Tunnelen har to løp med til sammen fire kjørefelt og har motorveistandard. Råtunnelen er en av fire tunneler på strekningen Svegatjørn-Rådal.

## Utbygging
I februar 2010 fikk Norconsult oppdraget med å prosjektere Svegatjørn–Rådal. Implenia Norge AS ble tildelt kontrakt for E39 Svegatjørn–Rådal 29. juni 2015 for bygging av den nordre delen av motorveiprosjektet. Entreprisen omfattet vei og tunnelanlegg mellom Rådal, Nordås og Flyplassvegen i Bergen kommune. Kontrakten var på 1,463 milliarder kroner.

Byggestart var våren 2015. Tunnelen hadde gjennomslag 5. mars 2018 og åpnet for trafikk 31. oktober 2022.

## Finansiering
Bompenger og delvis Statlig finansiert. Den statlige delen er 60 prosent , tilsvarende 3,88 milliarder kroner. Hele veiprosjektet Svegatjørn–Rådal er anslått å koste 6,5 milliarder 2014-kroner.

### Bompenger og bompengeopplegg
Det er lagt opp til etterskuddsinnkreving i automatiske bomstasjoner ved grensen mellom Os og Bergen kommuner. Det er forutsatt innkreving i begge retninger. Innkrevingen vil skje på ny E39 i Endalausmarka, på fylkesvei 583 (gamle E39) ved Bahus og på Fv 5158 ved Djupvik. 

Kravet om sammenheng mellom nytte og betaling er presisert i Meld. St. 26 (2012–2013), side 93. Nytteprinsippet innebærer at de som betaler bompenger, skal ha nytte av veiprosjektet som bompengene finansierer. 

Bompengetaksten er 55 kroner per passering for en vanlig bil (år 2023). Med forutsetningene i proposisjon 134 S, er innkrevningsperioden beregnet til cirka 23 år.

## Se også
*Lyshorntunnelen
*Skogafjelltunnelen
*Søråstunnelen
*Liste over veitunneler i Norge
*Veitunneler i Norge
*Svegatjørn–Rådal

## Referanser


## Eksterne lenker
* NVDB [veikart](https://vegkart.atlas.vegvesen.no/#kartlag:geodata/@-33587,6723826,13/hva:~(~(id~67)~(id~581))/valgt:920231043:67)
Jarle Rasmussen

**Jarle Rasmussen** (født 1952, død 18. november 2019) var en norsk teolog, pedagog og forfatter, bosatt i Bergen.

## Bibliografi
* *Strøtanker på glatt føre*, essays, Verbum (1991)
* *En meter*, noveller, Dinamo Forlag (2002)
* *Shit happens. Om meningen med livet* (medforfatter), essays, Spartacus (2006)
* *Alt flyter : møte med 18 filosofer*, barnebok, Mangschou forlag (2008)
* *Norske fugler i byer og tettsteder*, fagbok, Kagge Forlag (2015)
* *To henrettelser*, populærvitenskap, Pax (2016)

Rasmussen var også medforfatter i KRLE-læreverket *Store spørsmål 8* for ungdomstrinnet, utgitt på Aschehoug forlag.

## Kilder
*Presentasjon av Jarle Rasmussen i Forfatterkatalogen på Forfattersentrums nettsider
*Presentasjon av Jarle Rasmussen på Aschehougs nettsider 

## Referanser


## Eksterne lenker
*lommestein.no 
*Digitaliserte bøker av Jarle Rasmussen i Nasjonalbiblioteket
*Artikler om Jarle Rasmussen i Norart
Haukedalsvannet

**Haukedalsvannet** er en liten innsjø i Vest-Bamble. Dette vannet er en typisk fiske- og badeplass for mange lokale og reisende turister. Vannet har et skogsmiljø rundt seg. Det er en gammel myte/rykte om at det var et brudefølge som gikk igjennom isen på vei ut til den sentrale øya i Haukedalsvannet kalt *Brenntholmen* på 1800-tallet, dette er da usikkert men skal ifølge lokale innbyggere være sant. Likene ble aldri funnet selv etter leteaksjonen som pågikk over flere dager.
Bagnskleivtunnelen

**Bagnskleivtunnelen** er en veitunnel på europavei 16 mellom Klossbøle og Bagn i Valdres. Tunnelen krysser kommunegrensen mellom Sør-Aurdal og Nord-Aurdal i Innlandet.

Det ble gjennomslag i Bagnskleivtunnelen 9. mai 2018. Tunnelen åpnet for trafikk 29. oktober 2019.

Strekningen er bompengefinansiert, og bomstasjonen for hele strekningen Fønhus–Bjørgo er plassert ved kommunegrensa mellom Sør-Aurdal og Nord-Aurdal. Fullpris for bil er 66 kr.

## Se også
* Veitunneler i Norge
* Liste over veitunneler i Norge

## Referanser


## Eksterne lenker
* NVDB veikart
Endoxazus conradti

***Endoxazus conradti*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

## Utbredelse
Arten er beskrevet fra Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *[[Endoxazus]]* Kolbe, 1892
******** *Endoxazus conradti* Kolbe, 1892

## Kilder
* Kolbe H.J. (1892) Herr H.J.Kolbe sprach über die von Herrn Leopold Conrad in Deutsch-Ostafrika, namentlich in der Gebirgslandschaft von Usambara, gesammelten melitophilen Lamellicornier. *Sitzungsbericht der Gesellschaft naturforschender Freunde zu Berlin* (5):62-75.

## Eksterne lenker
*
Volcán de Fuego

**Volcán de Fuego** eller **Chi'gag** (ildvulkanen) er en aktiv stratovulkan i Guatemala, ved grensen mellom departementene Chimaltenango, Escuintla og Sacatepéquez. Vulkanen ligger 16 kilometer vest for Antigua Guatemala. Vulkanen har hatt hyppige utbrudd.
Den udødelige sersjant

***Den udødelige sersjant*** (originaltittel: *Immortal Sergeant*) er en amerikansk krigsfilm fra 1943 regissert av John M. Stahl etter en roman av John Brophy.

## Handling
I Nord-Afrika leder en erfaren sersjant Kelly (spilt av Thomas Mitchell) en britisk patrulje, ledsaget av korporal Colin Spence, en ubehagelig kanadier. De blir angrepet av italienske fly, men klarer å skyte ned ett fly. Men flyet krasjer inn i av deres kjøretøy, og dreper åtte av deres soldater. 

Senere leder Kelly de seks overlevende på et angrep, men han blir alvorlig skadd og dør kort tid senere. Spence leder de resterende tre soldatene mot en oase. Et transportfly lander i området, og tyske soldater setter opp en base. Britene sniker seg til denne basen for å stjele sårt tiltrengt mat og vann, men en av dem mener at de burde overgi seg. I stedet leder Spence et overraskelsesangrep, i løpet av en sandstorm.

## Skuespillere

* Henry Fonda som korporal Colin Spence
* Thomas Mitchell som sersjant Kelly
* Maureen O'Hara som Valentine
* Allyn Joslyn som Cassity
* Reginald Gardiner som Benedict
* Melville Cooper som Pilcher
* Morton Lowry som Cottrell
* Bramwell Fletcher som Symes

## Referanser


## Eksterne lenker
*
Leve ekteskapet

***Leve ekteskapet*** (originaltittel: *Holy Matrimony*) er en amerikansk komedie fra 1943 regissert av John M. Stahl etter romanen «Levende begravet» av Arnold Bennett. Romanen har blitt filmatisert to ganger tidligere, i 1921 som stumfilmen *The Great Adventure* med Lionel Barrymore og i 1933 som *His Double Life*.

Hovedrollene spilles av Monty Woolley og Gracie Fields.

## Handling
Priam Farll er en berømt engelsk maler og eneboer, som har levd tilbaketrukket på forskjellige steder rundt om i verden i nesten 25 år. Den eneste personen han har hatt kontakt med er hans tjener, Henry Leek. I 1905 reiser Farll motvillig til London fra Øst-India. Imidlertid blir Leek veldig syk, og Farll tilkaller Dr. Caswell, men Leek bukker under for en lungebetennelse og dør. Legen antar feilaktig at det er Farll som har dødd, og artisten velger å ta over Leeks identitet. Når kongen selv dukker opp for å vise sin respekt til den berømte maleren, får Farll vite at Leeks kropp skal begraves i Westminster Abbey.

I et forsøk på å avslutte denne maskeraden klarer han bare å overbevise sin eneste slektning - en fetter han ikke har møtt siden barndommen - om at han er en galning. Farll forsøker å snike seg inn ved begravelsen, men blir kastet ut etter å ha forårsaket bråk. Men han blir reddet av Alice Chalice, en enke som Leek tidligere hadde korrespondert med. Men fotografiet hun hadde mottatt viser både Leek og Farll, og hun antar derfor at Farll er Leek. De gifter seg med hverandre, og slår seg ned i Alices store hjem i Putney. De lever lykkelige sammen, og årene går.

Men en dag dukker Leeks enke, Sara, og deres tre voksne sønner opp for å finne igjen faren deres. Når Alices aksje-utbytte plutselig ikke blir verdt nok, begynner de å selge Farlls malerier. Clive Oxford, Farlls tidligere kunsthandler, anerkjenner arbeidet hans, kjøper maleriene billig og selger dem videre med en enorm fortjeneste. En hyppig kjøper, Lady Vale, får vite at hennes siste kjøp viser en omnibus som først ble tatt i bruk flere år etter at Farll angivelig skal ha dødd. Hun tar derfor Oxford til retten for svindel. Men Oxford er sikker på at Farll fremdeles er i live, sporer ham opp, og innkaller ham til å vitne under rettssaken.

## Medvirkende
* Monty Woolley - Priam Farll
* Gracie Fields - Alice Chalice
* Laird Cregar - Clive Oxford
* Una O'Connor - Sarah Leek
* Alan Mowbray - Pennington
* Melville Cooper - Dr. Caswell
* Franklin Pangborn - Duncan Farll
* Ethel Griffies - Lady Vale
* Eric Blore - Henry Leek
* George Zucco - Crepitude
* Fritz Feld - kritikern
* Montagu Love - dommeren

## Referanser


## Eksterne lenker
*
Epitrichius bowringi

***Epitrichius bowringi*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Middelsstore, svært langbeinte, avlange gullbasser. Denne slekten er lite hårete på oversiden, men undersiden er tett kledt med lyse hår. Hode og pronotum har litt matt, grønnlig metallglans, dekkvingene, som ikke dekker bakkroppsspissen, er svarte med oransje tegninger. Pronotum er nesten sirkelrundt sett ovenfra, "snuten" er litt forlenget, svakt innbuktet foran. Beina er svarte, leggene på bakbeina med lange sporer.

## Levevis
De voksne billene, som har en overflatisk likhet med humler, besøker gjerne blomster.

## Utbredelse
Arten er kjent fra det nordlige Laos, Vietnam, Taiwan og det sørlige Kina (Guangxi).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *[[Epitrichius]]* Tagawa, 1941 
******** ***Epitrichius bowringi*** (Thomson, 1857)

## Kilder
* Thomson, J. (1857) Description de trente-trois espèces de Coléoptères. *Archives entomologiques* 1:109-127.

## Eksterne lenker
* Bilde av ''Epitrichius bowringi''
*
Jerry Hopkins

**Elisha Gerald Hopkins** (født 9. november 1935 i Camden i New Jersey i USA, død 3. juni 2018) var en amerikansk journalist og forfatter. Han er kjent for å ha skrevet den første biografien om Elvis Presley og Jim Morrison i The Doors, i tillegg til at han arbeidet i mer enn 20 år som korrespondent og redaktør for magasinet *[[Rolling Stone]]*.  

Han skrev også flere andre biografier, historie og humor, og var forfatter og produsent for Mike Wallace, Steve Allen og Mort Sahl. Hopkins publiserte 36 bøker og til sammen anslagsvis tusen artikler.

## Referanser
Premiership Rugby Cup

**Premiership Rugby Cup** er en turnering for lagene som spiller i Premiership Rugby, de øverste divisjonene av Rugby union i England.  Turneringen ble stiftet i 2018 da de walisiske lagene trakk seg fra turneringen Anglo-Welsh Cup.. Våren 2024 ble det klart at også lag fra nest øverste divisjon skal delta i turneringen. Dette som følge av oppløsningen av lagene London Irish, Wasps og Worcester Warriors.

## Historikk
Premiership Rugby Cup erstatter Anglo-Welsh Cup som har eksistert siden 2005 da walisiske lag ble med i den engelske turneringen som ble startet i 1971.  I 2017/18 turneringen kom de fire walisiske lagene sist i hver sin gruppe og i mai 2018 offentliggjorde det walisiske rugbyforbundet at de starter en egen U23-turnering for walisiske lag og dermed trekker seg fra turneringen.  Premiership Rugby Limited som organiserer den øverste divisjonen i England opprettet da en egen turneringen for at unge spillere skal få spille kamper på høyere nivå og på stadionene i Premiership.

## Format
Alle lagene som spiller i den øverste divisjonen deltar.  Lagene blir delt inn i tre grupper med fire lag.  Alle lagene spiller mot hverandre pluss et lokaloppgjør mot et lag fra en annen gruppe.  De tre gruppevinnerne pluss den beste andreplassen spiller sluttspillet.  De beste rangerte lagene får hjemmebane i semifinalen.  Det er ikke hjemme- og bortekamp.  Finalen spilles hos laget som har høyest rangering av de to finalelagene.

## Liste over vinnere
* 2019: Northampton Saints 23–9 Saracens
* 2020: Sale Sharks 27–19 Harlequin
* 2021: Avlyst pga. Covid-19 pandemien
* 2022: Worcester Warriors 25–25 (e.e.o) London Irish (Worcester ble kåret til vinner siden de hadde skåret flest try i løpet av kampen)
* 2023: Exeter Chiefs 24–20 (e.e.o) London Irish
* 2024: Gloucester Rugby 23–13 Leicester Tigers
* 2025: Bath Rugby 48–14 Exeter Chiefs
* 2026: Leicester Tigers 66–14 Exeter Chiefs

## Referanser


## Eksterne lenker
* Offisiell nettside
*